400 
100 
105 
110 
120 
125 
130 
135 
BEKKER: 
San Mathia, que Is oils erebae 
uos fo, mais deus uos alumet 
et uida tant col plac uos det, 
pois moris sens dolor maluag. 
prec uos ab cor clars et umil 
que uos preiac deu que de mi 
ala merces, qu’en guigas mil 
ai trop encontra lui falli. 
Prec uos, saint Paul, apostol deng, 
que fos marturiag sens gap, 
ec ab dolors tallag lo cap 
uos fo.pero lai sus el reng 
uos ama deu, et eu uos clam 
merce, que vos clamag merce 
a deu, que Is peccag on aflam 
mi perdon por l’onor de se. 
Prec uos, santisme Barnabei, 
que fos enuironag de foc 
et mort en quel doloros loc, 
que uos Yesu, uers cui soplei, 
preiag que m perdon et m aiut, 
et de mal gar mon esperic, 
et plaia 1 per sa grant uertut 
qu’el seu reng sei lai sus aisis. 
Et prec uos, saint Johan Batist, 
que per grant don fo demandat 
a’ rodes, et uos fo tallat 
lo cap, que uos | aut honrat Crist 
preiag (quar es umels et dreit) 
qu'il me perdon mos falimen, 
et per lui garentida soit 
m’arma del enfernal tormen. 
San Cristofol, que tormens mout 
et dolors ec afan sofris, 
e l cap per amor Yesu Cris 
vos fo sor las espalas tout, 
prec uos et quier merce de tout, 
que uos preiag deu que m perdon 
mos greu peccag el maluag mot 
qu’ai dit, et sa graica mi don. 
Prec uos, sain Laurence, que raustit 
a tormen fos et a dolor, 
140 
145 
150 
155 
160 
que uos preiag deu criator 
que m perdon los mal qu’ai bastit, 
et don mi talens et uoler 
de far tota sa uoluntat, 
ferm cor de gen matener 
speranga fet et caritat. 
San Steuan, uos qu’a tormen gran 
laisas lapidar uostre cors, 
prece uos per aiquella mors, 
preiag per mi peccador tan 
Jesus, uers cui ai tant forfaig 
qu’a peina l’aus merce clamar, 
que m don graicas, d’aiquel mesfag 
pose anchair penedenga far. 
Mais m enardis qu eu non uoil, 
san Steuan, far ges en ausi 
cum fes Juda que se pendi: 
ang clam merce sens tot orgoil 
a deu, que m perdon, et los sans 
prec, et tota la cort de ciel, 
que deu prec qu’eu per sun comans 
seia mes en man San Michel. 
19: 
f.42v. Salve regina donna, 
5 
maire del criator, 
sostenals et colonna 
del mon dels peccador, 
fons de preg et d’onor, 
de paradis portals, 
lucens stella iornals. 
alac, uergen, de me 
gloriosa merce. 
Aue sainta corona, 
de que son coronat 
tuig cil qu’a uos se dona; 
donna de grant bontat, 
plena de pietat, 
sobreira de poders, 
genser de las gensers. 
